Nu er der svar fra YouSee. Jeg må konstaterer at den pågældende medarbejder lyver og ikke kender til de faktiske forhold. Ishøj kommune har ikke stillet nogle restriktioner op omkring hvad Yousee tilbyder Ishøjs borgere, de eneste restriktioner er de 3 pakker, grund, mellem og stor pakke. Ud over dette har YouSee frit valg til at lave alle de bland selv tvpakker i har lyst til. Så YouSee forfra og sandheden tak!
Jeg har postet jeres indlæg til Ishøj kommune.


D. 8. februar sendte jeg følgende klage til Yousee. De lover svar i løbet af 1 arbejdsdag. 3 dage efter sendte jeg endnu en klage over jeg ikke havde hørt noget. I dag har jeg ringet for at høre hvornår jeg kunne forvente svar, men de kan ikke hjælpe, da det er en særskilt afdeling de ikke kan stille igennem til eller fortælle hvornår man får svar. 

Jeg har aldrig oplevet så dårlig kundeservice som youSee!

Men her er klagen som har sagsnummer: 02964231.

Jeg skrev følgende:

Til rette vedkommende

Ishøj d. 8. februar 2016

Forvirring og manglende intern viden om Yousee produkter og dårlig info på hjemmesiden.

Vi er i dag kunde hos youSee og har til dags dato været meget tilfredse. I fredags sad jeg og kiggede på youSee’s hjemmeside. Jeg kunne se, at jeg kunne blande min egen tv pakke og søgte derfor videre ind for at se tilbuddet.

Jeg indtastede mit brugernavn og kode og kunne nu se jeg kunne vælge diverse tv kanaler og samtidig blive nedgraderet til en basispakke.

Jeg ringede herefter til youSee kundeservice, hvor jeg blev tilbudt en pakke med 10 tv kanaler til 180 kr. pr. måned plus en basispakke til 65 kr. pr. måned, som medarbejderen ikke kunne se, da det var en særaftale med Ishøj Kommune! Jeg blev spurt ind til hvor mange fjernsyn jeg havde og resultatet blev at jeg oveni skulle have 2 stk. kortlæsere og et ekstra kort, pris 2x299 kr. for kortlæser og 100 kr. for ekstra kort. Jeg bestilte herefter det som vi havde aftale, basispakke, 10 kanaler, 2 kortlæser og 2 tv kort.

Jeg ville samme dag modtage en bekræftelse på e-mail.

Alt i alt en rigtig god kundeservice, troede jeg.

I dag, mandag havde jeg endnu ikke modtaget overnævnte mail og jeg ringede derfor til jeres kundeservice, for at høre om alt var ok.

Medarbejderen kunne ikke finde noget på overnævnet, men fortalte der var afsendt en kortlæser og en kort, hvilke jeg fandt forkert i forhold til det aftalte. Herefter skulle medarbejdere lige undersøge sagen og jeg blev stillet på hold. Jeg ventede ca. 10 min. hvorefter jeg blev stillet om til endnu en medarbejder uden, at jeg havde fået varsel om dette. Nu kunne jeg genfortælle hele historien endnu engang. Nu kunne medarbejderen ikke finde noget som helst og ville lige undersøge sagen og for ikke endnu engang at skulle bruge min tid på at vente, bad jeg medarbejderen finde ud af sagen og herefter ringe mig op inden for 2 timer. 

Da jeg ikke havde hørt noget, ringede jeg igen til jeres kundeservice og måtte derfor endnu engang fortælle hele historien. Endnu engang vild forvirring, men her var der en medarbejder der gravede lidt i det og efter et stykke tid desværre måtte fortælle, at youSee ikke i mit område kunne tilbyde pågældende tv pakker, hvilket han selvfølgelig beklagede!

Derfor følgende spørgsmål:

Hvorfor bliver man på youSee’s hjemmeside tilbudt, at blande en tv pakke når man ikke kan? 

Hvorfor bekræfter jeres medarbejdere en bestilling og lover at sende en mail på dette, når dette ikke kan lade sig gøre?

Når det nu ikke kan lade sig gøre, hvorfor bliver man så ikke ringet op med en forklaring og en undskyldning?

Hvorfor lover en medarbejder at man bliver ringet op og så sker der intet?

Hvad er grunden til at man ikke i Ishøj kan blande en tv pakke?

Og når nu man ikke kan, hvornår bliver det så muligt? 

Vi overvejer at opsige alle vores aftaler med youSee og Tdc, da jeres kundeservice er noget af det værste jeg i min tid har oplevet, manglende vide, brudte løfter, ingen opringninger, forkerte informationer på jeres hjemmeside osv. 

Da youSee (Dansk Kabeltv) har en aftale med Ishøj Kommune vil jeg alt efter jeres svar forbeholde mig retten til at gå videre til Ishøj Kommune med ovennævnte.

Jeg ser frem til youSee’s svar.